SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, 842 58 Bratislava 4

1.	Účastník ZPC 

Meno a priezvisko, tituly:	Peter Kupec, Mgr.	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Česká republika, Praha	
Názov a adresa 
prijímajúcej organizácie:	Ministerstvo školstva, mládeže a športu ČR
Karmelitská 529/5, Malá Strana
118 12 Praha 1	
Účel cesty:	Pracovný seminár krajinách V4 a Východného partnerstva zameraný na tému sociálna inklúzia	
Spôsob financovania 
(kto hradí cestovné, pobytové náklady, iné výdavky):	SK02 – Národná agentúra programu EÚ Erasmus +
CZ01 - Národná agentúra programu EÚ Erasmus +	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
21.06.2016	•	Otvorenie podujatia 
•	Kto je kto – predstavenie jednotlivých účastníkov
•	Informačný blok:
-	Informovanie o výstupoch Sympózia Unequal Europe
-	SALTO Inklúzia: Európska inklúzia a stratégia v programe Erasmus+
•	Výmena informácií o súčasnom stave sociálnej inklúzie v krajinách V4 
•	Prestávka
•	Výmena informácií o súčasnom stave sociálnej inklúzie v krajinách Východného partnerstva (II.)
•	Obed
•	Paralelné workshopy (každý v trvaní 120 minút) s cieľom výmeny skúseností v rôznych sférach týkajúcich sa sociálnej inklúzie:
-	Oslovovanie špecifických cieľových skupín (SALTO)
-	Sympózium Unequal Europe a jeho výsledky
•	Prestávka
•	Návšteva komunitného centra
	
22.06.2016	•	Pracovné skupiny na tému strategického rozvoja v oblasti sociálnej inklúzie a partnerstiev v rámci krajín V4 a krajín východného partnerstva (3 skupiny účastníkov – 1. Zástupcovia ministerstiev, 2. Zastrešujúcich neziskových organizácií, 3. Zástupcov projektov dobrej praxe v programe Erasmus+
•	Prestávka
•	Prezentácie výsledkov pracovných skupín
•	Sumár reportéra
•	Hodnotenie účastníkmi
•	Oficiálne uzavretie seminára.
•	Obed
Odchod účastníkov	
4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
21.06.2016	Seminár otvorili: Michal Urban (riaditeľ odboru mládeže MŠMT), Lenka Henebergova (NA Erasmus+), Zdenka Mašková (MŠMT). 
Ďalším bodom programu bolo predstavenie seminára ako platformy slúžiacej k identifikovaniu možností spolupráce medzi zúčastnenými krajinami, sledujúc vyššiu efektivitu pri spolupráci medzi krajinami V4, EECA v oblasti sociálnej inklúzie mládeže; k nastaveniu strategických plánov ďalšej spolupráce na jednotlivých úrovniach (ministerstvá, strešné organizácie, národné agentúry, mládežnícke organizácie).

Po predstavení sa účastníkov nasledoval krátky informačný blok zameraný na spôsoby sociálneho začleňovania mladých ľudí (SALTO) a výstupy sympózia, ktoré organizoval Partnership medzi Radou EÚ a Radou Európy.
Ďalším bodom programu bola výmena informácií o súčasnom stave sociálnej inklúzie v krajinách V4 a krajinách východného partnerstva (I. a II.)  Zástupcovia jednotlivých krajín predstavili národné stratégie podpory sociálnej inklúzie, programy na jej podporu a príklady dobrej praxe. Za každú krajinu vystúpil zástupca ministerstva, zástupca Národnej agentúry Erasmus+ a zástupca mládežníckej organizácie, ktorá sa venuje inkluzívnym projektom.
Po obede nasledovali dve série pracovných stretnutí (každý v trvaní 120 minút) s cieľom výmeny skúseností v rôznych sférach týkajúcich sa sociálnej inklúzie.
Workshop k Sympóziu Unequal Europe sumarizoval hlavné oblasti, o ktorých prebehla diskusia. Najväčšie výzvy pre mladých ľudí v oblasti sociálneho začlenenia boli zadefinované nasledovne:
-	Nájsť miesto v systéme vzdelávania
-	Nájsť miesto na trhu práce
-	Nájsť miesto pre život (bývanie)
-	Nájsť spôsob ako zabezpečiť zdravý životný štýl (vrátane mentálneho zdravia)
-	Nájsť si miesto v komunitách (zapojenie do života komunity)
Najdiskutovanejším problémom bolo posilnenie práce s mládežou, v ktorej najväčšími výzvami sú: 
-	Prekonať existujúci nedostatok komunikácie medzi rôznymi aktérmi a zviditeľnenie oblasti mládeže
-	Zvýšenie dostupných prostriedkov pre oblasť mládeže 
Ďalšou témou bola tvorba politiky založenej na dôkazoch. Z diskusie vyplynula potreba sumarizovať výstupy výskumov o mládeži v oblasti  vzdelávania, podnikavosti a zamestnanosti, bývania, zdravia a zdravého životného štýlu.
Spoločným problémom krajín V4 a krajín Východného partnerstva je aj nefunkčná medzirezortná a medzisektorová spolupráva.
Súčasťou programu bola návšteva komunitného centra, ktoré bolo ukážkou pre zapojenie vylúčenej mládeže do života komunity	
22.06.2016	Pracovné skupiny pre strategický rozvoj témy sociálnej inklúzie a partnerstiev medzi krajinami V4 a Východného partnerstva: Účastníci seminára sa zúčastnili pracovných skupín podľa svojho pracovného umiestnenia. K dispozícii boli 3 skupiny: 
1. Sociálna inklúzia v mládežníckej politike: Pracovná skupina sa zaoberala otázkou, aké kroky je možné podniknúť na úrovni stratégií aby došlo k posilneniu sociálnej inklúzie na národnej a nadnárodnej úrovni.
2. Sociálna inklúzia v práci s mládežou: Cieľom pracovnej skupiny bolo diskutovať o možnostiach sieťovania, prepájania aktivít a tvorby spoločných projektov v oblasti sociálnej inklúzie.
3. Sociálna inklúzia v programe Erasmus+: Účastníci workshopu prejednávali možnosti, ako je možné zachytávať rôzne vylúčené cieľové skupiny.
Na záver prebehlo informovanie o priebehu diskusií v jednotlivých skupinách a hodnotenie podujatia účastníkmi. Oficiálne uzavretie seminára.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery budú sprostredkované manažérom zodpovedným za koordináciu hodnotiaceho, výberového a zmluvného procesu a podporných IT nástrojov (Petrom Kupcom) ostatným projektovým manažérom Národnej agentúry Erasmus+ počas internej porady oddelenia. Odbor mládeže bude ďalej komunikovať s partnermi ohľadom priorít počas SK PRES a získaných výstupov, ktoré môžu byť relevantné predovšetkým pre predsedníctvo Poľska vo V4.

6.	Prehľad prinesenej dokumentácie a miesto jej uloženia 

Detailná záverečná správa zo semináru spolu s prezentáciami krajín V4 budú uložené v IUVENTE – Slovenskom inštitúte mládeže a na Odbore mládeže, MŠVVaŠ SR.

7.	Osobitne vyhodnotený očakávaný prínos ZPC 

-	Identifikovanie nových nástrojov na zvýšenie kompetencií školiteľov v oblasti sociálnej inklúzie; 
-	Prehľad o stave témy sociálnej inklúzie v krajinách V4 a v krajinách Východného partnerstva; 
-	Priamy kontakt s aktérmi, ktorí zabezpečia podpis Memoranda o spolupráci krajín V4 a krajín Východného partnerstva v oblasti mládeže.
Na stretnutí bol na záver prezentovaný program poľského predsedníctva vo V4 a plánovaný harmonogram aktivít.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Záverečná správa zo stretnutia bude dostupná na Internete. Najdôležitejšie a najzaujímavejšie body budú prezentované na internej porade Národnej agentúry za účasti projektového manažéra Eurodesku a na porade odboru mládeže, MŠVVaŠ SR	

Súhlasím so zverejnením tejto správy na internete

Dátum:	4.7.2016	
Správu vypracoval
(meno a priezvisko, podpis):	Mgr. Peter Kupec	
Správu schválil
(meno a priezvisko, podpis):	Ing. Zuzana Trenková